Folketing
2005-03-03

Hvem er det, man først og fremmest vil tilgodese? Der er det altså vores opfattelse, at politiet skal have det som et godt efterforskningsredskab. Det andet, som blev diskuteret en del, men som ikke har givet anledning til den store debat i dag, har været spørgsmålene om den arbejdsgruppe, som sidder under Rigsadvokaten og som er ved at se på reglerne for opbevaring af biologisk materiale. Der vil jeg gerne tilkendegive over for alle i dag, at vi forventer, at den arbejdsgruppe afslutter sit arbejde inden for meget kort tid, og at vi senere i denne måned, altså marts, modtager en rapport, så det kan indgå i udvalgets videre bearbejdning af lovforslaget. Jeg ved i hvert fald, det var et udtalt ønske, da lovforslaget blev behandlet sidst, at rapporten forelå, før man kunne tage endelig stilling til lovforslagenes enkeltelementer. Så med disse ord vil jeg sige tak for de positive tilkendegivelser. Jeg ser frem til den videre udvalgsbehandling.